Spital din Timisoara inchis, dupa ce mai multe asistente au fost confirmate cu Covid 19

TIMISOARA. S-a inchis unul dintre cele mai importante spitale din Timisoara, in aceasta perioada, dupa ce mai multe asistente au fost infectate cu coronavirus.

CITESTE SI: Se cere carantina totala intr-o localitate, aflata nu departe de Timisoara, dupa ce 7 oameni au fost infectati cu coronavirus, iar unul a murit

Este vorba despre Maternitatea Odobescu, acolo unde ar trebui sa fie transferate toate pacientele care in prezent sunt internate la Maternitatea Bega si au nevoie de ingrijiri. Asta odata ce Maternitatea Spitalului Judetean a fost desemnata spital de suport si nu mai poate primi si trata decat paciente infectate cu coronavirus.

Conducerea Spitalului Municipal a decis ca toate pacientele internate in acest moment la Maternitatea Odobescu, aflata in subordine, dar si toate cadrele medicale si personalul auxiliar trebuie sa ramana in carantina in spital.

„Am carantinat, inchidem maternitatea, testam tot personalul. Sunt in jur de 80 de persoane in acest moment in spital si nu pleaca nimeni acasa pana nu aflam rezultatele testelor. Este vorba despre 5 asistente confirmate. Una dintre ele la sala de nastere, sotia unui domn de la ambulanta care a fost confirmat, si atunci cand s-a aflat a fost trimisa acasa, si celalalte 4 care nu au avut contact cu persoane infectate, au avut simptomatologie usoara” a declarat pentru opiniatimisoarei.ro surse din cadrul Spitalului Municipal din Timisoara.

Cum Maternitatea Odobescu, acum inchisa, ar fi trebuit sa preia toate pacientele de la Maternitatea Bega, intrucat aceasta din urma a devenit astazi spital suport pentru ingrijirea infectatilor cu coronavirus, femeile care au nevoie de ingrijiri vor fi redirectionate catre alta unitate medicala.

„Avand in vedere ca Maternitatea Bega este spital suport si noi trebuia sa preluam cazurile lor, noi am propus sa nominalizeze Prefectura un alt spital care sa preia aceste cazuri, de exemplu spitalul Premiere„, a mai spus pentru opiniatimisoarei.ro surse din cadrul Spitalului Municipal Timisoara, in subordinea caruia se afla Maternitatea Odobescu.

CITESTE SI: 5 spitale din Timisoara si din judet, suport pentru ingrijirea bolnavilor infectati cu coronavirus. Cat sunt de pregatite sa-i primeasca